2004. február 25., szerda, 16:33 | Utolsó módosítás: 2004. február 25., szerda, 17:42
A filmhez kapcsolódó bizsuk gyártásával foglalkozó kaliforniai Bob Siemon Designs cég (amely a Gibson Icon Productionstól megvásárolta az erre vonatkozó licencet), ónból készíti azoknak a szögeknek a kicsinyített, bőrszíjon is hordható másolatát, amelyeket Krisztus megfeszítésekor alkalmaztak a filmen.
"Egyik napról a másikra hihetetlen kereslet alakult ki" - mondta el az újságíróknak Siemon. A cég alkalmazottai hetente hat napon át 10-14 órás műszakokban dolgoznak, hogy eleget tehessenek a rendeléseknek. 75 ezer kereszt-, és ugyanannyi szög-függőt szállítottak le a bemutató előtt.
A szög-függő 17 dollárba (mintegy három és fél ezer forintba) kerül, és maga Siemon tervezte, aki hívő katolikus. "Ez a szög a keresztény ember új jelképe, amellyel vállalja identitását és amely talán egy vallási témájú beszélgetés kiindulópontjává is válhat" - magyarázta.